Talous- ja sosiaalikomitean lausunto aiheesta "Ehdotus neuvoston päätökseksi yhteisyrityksen Joint European Torus (JET) perussäännön muutosten hyväksymisestä"



Virallinen lehti nro C 214 , 10/07/1998 s. 0061



Talous- ja sosiaalikomitean lausunto aiheesta "Ehdotus neuvoston päätökseksi yhteisyrityksen Joint European Torus (JET) perussäännön muutosten hyväksymisestä" (98/C 214/15) Neuvosto päätti 27. maaliskuuta 1998 Euroopan atomienergiayhteisön perustamissopimuksen 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut energia-, ydinvoima- ja tutkimusjaosto antoi lausuntonsa 7. huhtikuuta 1998. Esittelijä oli Neville Beale. Talous- ja sosiaalikomitea hyväksyi 29. 30. huhtikuuta 1998 pitämässään 354. täysistunnossa (huhtikuun 29. päivän kokouksessa) seuraavan lausunnon. Äänestyksessä annettiin 122 ääntä puolesta, ei yhtään vastaan, ja 3 pidättyi äänestämästä. 1. Ehdotetut muutokset ovat: (i) Forschungszentrum Jülich Gmbh (KFA, Saksan liittotasavalta) eroaa yhteisyrityksestä ja sen tilalle JET:n jäseneksi tulee Forschungszentrum Karlsruhe (FZK, Saksan liittotasavalta). (ii) Dublin City University edustaa Irlantia JET-yhteisyrityksen jäsenenä. (iii) Österreichische Akademie der Wissenschaften (ÖAW) edustaa Itävaltaa JET-yhteisyrityksen jäsenenä. (iv) Junta Nacional de Investigação Científica e Tecnológica (JNICT) eroaa yhteisyrityksestä ja sen tilalle jäseneksi tulee Instituto de Cooperação Científica e Tecnológica. (v) JET:n neuvosto hyväksyi lisäksi Yhdistyneen kuningaskunnan vuosina 1985 ja 1989 hyväksyttyjen uusien osakeyhtiölakien edellyttämän perussäännön muutoksen. (vi) Lisäksi ehdotetaan hyväksyttäväksi tiettyjä JET:n perussäännön muutoksia ensimmäisen oikeusasteen tuomioistuimen asioissa T 177/94 ja T 377/94 antaman tuomion mukaisesti. 2. Edellä kohdissa a, b, c, d ja e mainitut muutokset ovat luonteeltaan hallinnollisia, ja komitea kannattaa niitä. 3. Kohdassa f mainitun muutoksen osalta komissio teki ehdotuksen neuvoston päätökseksi ja otti ehdotuksessa huomioon ensimmäisen oikeusasteen tuomioistuimen 12. joulukuuta 1996 antaman tuomion. 3.1. Muutos ei vaikuttaisi yhteisön talousarvioon. 4. JET:n perussäännön 4 ja 8 artiklan muutos, jonka tarkoituksena on korvata hankkeen toteuttavan työryhmän kokoonpanoa koskevat määräykset uudella komennustehtäviin lähettämistä koskevalla yhtenäisellä järjestelmällä sellaisten yhteisyrityksen jäsenten osalta, joilla on assosiointisopimus Euratomin kanssa tai Euratomin fuusio-ohjelmaan liittyviä määräaikaisia sopimuksia sellaisissa jäsenvaltioissa, jotka eivät ole assosioituneet. 4.1. JET-yhteisyrityksen henkilöstön asemapaikkaa ja henkilöstöhallintoa koskevia lisämääräyksiä tulisi niin ikään muuttaa ja yhdenmukaistaa ne JET:n perussäännön 8 artiklaan ehdotettujen muutosten kanssa. 5. Ehdotuksen liitteenä on luettelo muutettavista kohdista, joita ovat: 1.3, 4.1.1, 4.1.2, 4.2.2 (d), 8.1, 8.3, 8.4, 8.5, 8.7 ja 22.2. Kohdat 8.8 ja 8.9 poistetaan. 5.1. Edellä kohdassa f mainitun muutoksen tarkoituksena on korjata ensimmäisen oikeusasteen tuomioistuimen toteama perussäännön 8 artiklan 4 ja 5 kohdan lainvastaisuus "siltä osin kuin ne aiheuttavat tai ovat ylläpitämässä eriarvoista kohtelua, joka ei ole objektiivisesti perusteltua ja on siis lainvastaista, JET:n kahden henkilökuntakategorian välillä riippuen jäsenorganisaatiosta, joka on asettanut kyseisen henkilökunnan yhteisyrityksen käyttöön". 5.2. Perussäännön 8 artiklan 4 kohdan tavoitteena on perustaa yhteisyrityksessä komennuksella olevaa henkilökuntaa koskeva yhtenäinen järjestelmä olipa käyttöön asettajana UKAEA tai muut yhteisyrityksen jäsenorganisaatiot komissiota lukuun ottamatta. 6. Toukokuussa 1994 julkaistussa Goedmakersin Rubertin muistiossa UKAEA:n JET:iin lähettämälle henkilökunnalle varattiin 2 miljoonan ecun suuruinen avustus, jonka tarkoituksena oli edistää UKAEA:n henkilökunnan Euroopan parlamentille helmikuussa 1990 tekemän vetoomuksen kohteena olevan kiistan ratkaisua. Avustus jaettiin kyseessä olevalle UKAEA:n henkilökunnalle joulukuussa 1994. 7. JET:n neuvosto käynnisti ensimmäisen oikeusasteen tuomioistuimen antaman tuomion seurauksena neuvottelujen ensimmäisen vaiheen, joka päättyi heinäkuussa 1997 neuvottelijan ehdotuksen hylkäämiseen. Samoin hylättiin Euroopan parlamentin jäsenen Tommy Waidelichin marraskuussa 1997 laatima "Ehdotus osapuolten keskinäiseksi sopimukseksi täydellisen ja lopullisen ratkaisun löytämiseksi JET:issa toimivan UKAEA:n henkilökunnan kiistaan, jota käsitellään asioissa T 177/94 ja T 377/94". 8. Euratomin väliaikaisen toimihenkilön aseman myöntäminen 213:lle UKAEA:n työntekijälle suunnilleen kaksinkertaistaisi fuusio-ohjelman nykyiset virat, ja siitä aiheutuisi huomattavia rahallisia seurauksia, jotka eivät ole helposti laskettavissa. 9. Yhteisyritys perustettiin toimimaan 31. joulukuuta 1999 asti, ja sen toiminta lopetetaan laillisen mandaatin päätyttyä. 10. Edellä esitettyjen kohtien valossa talous- ja sosiaalikomitea katsoo komission ehdotuksen heijastavan tavoitetta noudattaa ensimmäisen oikeusasteen tuomioistuimen antamaa tuomiota ja saattaa päätökseen JET-ohjelman toiminnan tehokkuuteen kielteisesti vaikuttavat henkilöstöongelmat. Bryssel, 29. huhtikuuta 1998. Talous- ja sosiaalikomitean puheenjohtaja Tom JENKINS